cyanic-selkie/wikianc huggingface dataset:
Tatra T3
საექსპლუატაციო თავისებურებები
Tatra T3 ავტომატური ტრამვაის ვაგონია, რაც იძლევა მისგან ორ–სამ ვაგონიანი ტრამვაის მატარებლების (ბმულების) შედგენის საშუალებას. ბმულების მართვა ხორციელდება პირველი ვაგონის კაბინიდან, ავტომატურ რეჟიმში. 1960–1974 წწ გამოშვებული Tatra T3–ებისგან ადგენენ ორვაგონიან ბმულებს, ხოლო 1975 წლიდან გამოშვებული Tatra T3–ებისგან შესაძლებელია სამვაგონიანი მატარებლების შედგენა. Tatra T3–ის ეული ვაგონი თავისუფლად მოძრაობს 15 მეტრიანი რადიუსის მოსახვევებზე. ორ და სამვაგონიანი შემადგენლობების მინიმალური მოხვევის რადიუსი 18 მეტრია, ხოლო მიმდევრობით, სხვადასხვა მიმართულების მოსახვევების არსებობის შემთხვევაში მოსახვევის რადიუსი უნდა იყოს არა ნაკლებ 30 მეტრისა, წინააღმდეგ შემთხვევაში მოსახვევებს შორის უნდა იყოს სწორი მონაკვეთი, არა ნაკლებ 7 მეტრის სიგრძისა.
ადაპტირებული ტიპები
სხვადასხვა ქვეყნის ტრამვაის სისტემების განსხვავებულმა საექსპლუატაციო თავისებურებებმა და განსხვავებულმა კლიმატურმა პირობებმა განაპირობა Tatra T3–ის ვარიაციების შექმნა კონკრეტული ქვეყნებისათვის. ესენია:
T3SU
განკუთვნილია სსრკ–ს ტრამვაის სისტემებისთვის. პიტველად გამოშვებულ Tatra T3SU–ებს მხოლოდ 2 კარი ჰქონდათ (წინ და უკან), ხოლო შუათანა კარის ადგილზე ფანჯარა იყო ჩასმული და სკამები ჩამატებული. ეს ვაგონები ადაპტირებულია მკაცრ კლიმატურ პირობებზე. სულ აგებულია Tatra T3SU ტიპის 11 368 ვაგონი. ასეთი ვაგონი პირველად 1963 წელს მოსკოვში ჩაიტანეს, ხოლო შემდგომ სსრკ–ს 33 ქალაქში.
T3SUCS
ორიგინალი Tatra T3–ის წარმოება 1976 წელს შეწყდა და ამავე წელს დაიწყო მისი ახალი მოდიფიკაციის, Tatra T3SUCS–ის ვაგონების წარმოება. იგი Tatra T3SU–ს მოდიფიკაციაა და განკუთვნილია ჩეხეთისა და სლოვაკეთის ტრამვაის სისტემებისათვის. ამ ვაგონს აქვს სამი კარი და ორიგინალი Tatra T3–ისგან მცირედი დეტალებით განსხვავდება.
T3SU ევოლუცია
Tatra T3SU–ს ინტერიერსა და ექსტერიერში დროთა განმავლობაში შედიოდა ცვლილებები და ამიტომ სხვადასხვა დროს გამოშვებულ Tatra T3SU–ებს შორის განსხვავება იგრძნობა. ექსტერიერის დეტალები: ინტერიერის ცვლილებები:
T3D
Tatra T3D პირველი სამი ვაგონი 1964–1965 წწ აიგო და დრეზდენს გადაეცა. ეს ვაგონები თავისი გაბარიტების გამო (2,5 მ) ყველა მარშრუტზე ვერ დადიოდა. ისინი მოძრაობდნენ ეულად და ბმულებად (მოტორიანი+მოტორიანი, მოტორიანი+მოტორიანი+მოტორიანი, მოტორიანი+მისაბმელი). დაბალი ძაბვის გამო ვაგონების სიჩქარე 55 კმ/სთ–ს არ აღემატებოდა. მისაბმელი ვაგონები მხოლოდ გერმანიისა და იუგოსლავიის ქსელებში გამოიყენებოდა. მისაბმელი ვაგონის, B3D ძარა T3D–ს მსგავსია. დღეისათვის ასეთი ვაგონები მხოლოდ ხემნიცშია ექსპლუატაციაში.
T3YU
Tatra T3YU შეიქმნა 1967 წელს, იუგოსლავიისათვის და მას აქვს სტანდარტული Tatra T3–ისგან განსხვავებული პანტოგრაფი და ბორბლები.
T3R
Tatra T3R შეიქმნა 1967 წელს, რუმინეთისათვის და პირველი ასეთი ვაგონები გადაეცა გალაცის. მათ აქვთ კლასიკური Tatra T3-ისგან განსხვავებული ელექტროაღჭურვილობა, რომელიც მუშაობს 750 ვოლტზე.
რესურსები ინტერნეტში
კატეგორია:ჩეხური ტრამვაის ვაგონები
თამარ ფხაკაძე
თამარ ფხაკაძე — ქართველი ჟურნალისტი და მედიამფლობელია.
ბიოგრაფია
დაიბადა ქალაქ თბილისში. 1982 წელს ჩააბარა ივანე ჯავახიშვილის სახელობის თბილისის სახელმწიფო უნივერსიტეტში, ფილოლოგიის ფაკულტეტზე. ამჟამად არის სოციალურ მეცნიერებათა დოქტორანტი საქართველოს ტექნიკურ უნივერსიტეტში.
2006 წელს თამარ ფხაკაძემ დააფუძნა ანალიტიკური ჯგუფი „პრაიმტაიმი“. 2009 წლიდან გამოსცემდა ყოველკვირეულ გაზეთი „პრაიმტაიმს“. თერთმეტი წლის განმავლობაში გაზეთი უსინათლო მოქალაქეებისთვის ბრაილის შრიფტითათ გამოიცემოდა. 2018 წლიდან გაზეთმა ბეჭდური სახით ფუნქციონირება შეწყვიტა და მთლიანად ონლაინ-პლატფორმად გადაკეთდა.
თამარ ფხაკაძემ ქართულ მედიასივრცეში მუშაობა 1986 წელს დაიწყო, საქტელერადიო მაუწყებლობის ახალგაზრდულ რედაქციაში, სადაც სხვადასხვა დროს იყო საინფორმაციო რედაქციის კულტურის ჟურნალისტი, „მოამბის“ პასუხისმგებელი რედაქტორი, საინფორმაციო გამოშვება "მოამბის" მთავარი რედაქტორის მოადგილე, გაერთიანება „მოამბის“ აღმასრულებელი დირექტორი, საქტელერადიო მაუწყებლობის თავმჯდომარის მოადგილე საინფორმაციო-საზოგადოებრივი მიმართულებით. 2005 წელს გახდა საზოგადოებრივი მაუწყებლის დირექტორის მოადგილე. ასევე იკავებდა მთავარი რედაქტორის პოზიციას პირველ დამოუკიდებელ ტელეკომპანია „იბერვიზიაში".
2008 წელს იყო თოქ-შოუ „პრაიმთაიმის“ პროდუსერი. ამავე პერიოდში კითხულობდა ლექციებს თბილისის სახელმწიფო უნივერსიტეტში, ჟურნალისტიკის ფაკულტეტზე.
ამჟამად არის "მედია ჰოლდინგის" მმართველი დირექტორი და 2020 წლიდან რუსთავი 2-ში პოლიტიკური თოქ-შოუ "ღამის კურიერის" მთავარი პროდიუსერი. მანამდე, 2017 წლიდან ტელეკომპანია "პირველზე" ინგა გრიგოლია ს გადაცემა "რეაქციის" პროდიუსერი იყო.
თამარ ფხაკაძე არის სხვადასხვა პროექტის ავტორი. მათ შორის, „დაკარგული ისტორია“ — შსს-ს არქივთან თანამშრომლობით გამოიცა საბჭოთა ოკუპაციისადმი მიძღვნილი „საარქივო მოამბის“ სპეცნომერი; „ოქროს ფრთა" — პროექტმა წლების განმავლობაში გამართა სხვადასხვა ნომინაციებში ჟურნალისტთა დაჯილდოების საზეიმო ღონისძიებები; „წითელი ყაყაჩო“ — საქველმოქმედო ფონდი, პროექტის ფარგლებში ყოველი წლის აგვისტოში ეწყობა „წითელი ყაყაჩოების“ აქცია, რომელიც 2008 წლის ომში გარდაცვლილთა ხსოვნას ეხება; პროექტი „გმირი“ — პროექტს მიღებული აქვს სხვადასხვა პრემია და ჯილდო, მათ შორის: გალა, „ოქროს ფრთა“, ოქროს კალამი, "ოქროს პრეგმანეტი "და წლის სახელები. წიგნი „გმირი“ რამდენიმე ტომად გამოიცა, რომელიც აერთიანებს აგვისტოს ომში და ავღანეთში გარდაცვლილი ქართველი ჯარისკაცების გმირულ ისტორიებს; „გიგო გაბაშვილი, როგორც ფოტოხელოვანი“ — პროექტის ფარგლებში საზოგადოებამ გაიცნო გიგო გაბაშვილის უცნობი და ამასთან, მე-19 საუკუნისთვის საკმაოდ თამამი ფოტოსურათები, რომელიც წლების განმავლობაში არქივში მინის ნეგატივებზე ინახებოდა; „პრაიმტაიმის" პრესკლუბი“ — 2012 წელს „პრაიმტაიმის“ პრესკლუბი წლის ინოვაციურ პროექტად დასახელდა. აღნიშნული პრესკლუბი არის პირველი, რომელმაც დანერგა ინტერვიუს-პრესკონფერენციების განსხვავებული ფორმატი, რომელშიც ნებისმიერ აქტუალურ თემაზე მიწვეულ სტუმრებს შესაძლებლობა აქვთ სხვადასხვა მედიასაშუალებას საკუთარი მოსაზრებები გააცნონ; „პრაიმტაიმი“ ბრაილის შრიფტით“ — გაზეთი „პრაიმტაიმი“ იყო ერთადერთი გამოცემა, რომელიც თერთმეტი წლის განმავლობაში, ყოველ ორშაბათს, უსინათლო მოქალაქეებისთვის ბრაილის შრიფტით გამოიცემოდა.
სქოლიო
კატეგორია:ქართველი ჟურნალისტები
იოანე გოლგოთელი
იოანე გოლგოთელი — XI საუკუნის ქართველი საეკლესიო მოღვაწე, მწიგნობარი. მოღვაწეობდა საქართველოსა და იერუსალიმში (პალესტინა).
NGC 531
NGC 531 — გალაქტიკა ანდრომედას თანავარსკვლავედში. აღმოჩენის თარიღია 1855 წლის 16 ოქტომბერი. ეს ობიექტი შედის ახალ საერთო კატალოგში.
იოანე გოლგოთელი
იოანეს შესახებ ბიოგრაფიული ცნობები არ არის შემონახული. ზედწოდება „გოლგოთელი“ მიგვანიშნებს, რომ მისი სამოღვაწეო სარბიელი ყოფილა გოლგოთა — ადგილი იერუსალიმში (ისტორიული პალესტინა), სადაც მაცხოვარი გააკრეს ჯვარზე.
NGC 531
რესურსები ინტერნეტში
კატეგორია:გალაქტიკები კატეგორია:ანდრომედას თანავარსკვლავედი
იოანე გოლგოთელი
იოანე გოლგოთელი ცნობილია იმ ქართული ხელნაწერებიდან, რომლებიც მისი შეკვეთით დაამზადეს XI საუკუნის პალესტინის მონასტრებში მოღვაწე ქართველმა მწიგნობრებმა. აქედან ჩანს, რომ იოანე პალესტინის ქართული სამონასტრო კოლონიის ერთ-ერთ აქტიური და ავტორიტეტული წევრი უნდა ყოფილიყო. იგი სათავეში ედგა გოლგოთაზე მოღვაწე ქართველ მწიგნობრებს (მიქაელი, პავლე, ნისთერეონი), რომლებმაც შექმნეს ივლის-აგვისტოს საგალობელთა კრებულის (ჰიმნოგრაფიული თვენის) ახალი რედაქცია. ამ წერილობითმა ძეგლმა ჩვენამდე მოაღწია 1049 წელს გადაწერილი ხელნაწერის სახით (ხელნაწერი H 2337). ამ ხელნაწერზე დართულ ანდერძში გადამწერი მიქაელი მოიხსენიებს იოანე გოლგოთელს, როგორც „ღმერთშემოსილ და სახიერ მამასა და ტკბილ მოძღვარს“. იოანე გოლგოთელის შეკვეთითაა აგრეთვე დამზადებული ხელნაწერი H 1664 (1052 წ.), რომელიც პალესტინაში მდებარე წმ. საბა განწმენდილის ლავრაში არის გადაწერილი იოანე მღვდლის მიერ.
ლიტერატურა
კატეგორია:ქართველი საეკლესიო მოღვაწეები
ბარუტინი
ბარუტინი (Барутин) — სოფელი ბულგარეთში. 2010 წლის მონაცემებით მოსახლეობა შეადგენს 1780 კაცს.
კატეგორია:ბულგარეთის სოფლები
ნინო დორეული
ნინო დორეული (დ. 13 ნოემბერი, 1935) — ქართველი გეოგრაფი და მეცნიერი.
ნინო დორეული დაიბადა ქალაქ თბილისში. 1959 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ეკონომიკური გეოგრაფიის სპეციალობით. 1961-1964 წლებში ასპირანტურის კურსი გაიარა ვახუშტი ბაგრატიონის სახელობის გეოგრაფიის ინსტიტუტში, რის შემდეგ მუშაობა დაიწყო ამავე ინსტიტუტში. აქვს 50-ზე მეტი სამეცნიერო ნაშრომი, რომლებიც ეძღვნება მოსახლეობის გეოგრაფიის და მომსახურე სფეროს დარგების განვითარების საკითხებს. ასევე, მისი ნაშრომები ეხება საქართველოს შიდა და საგარეო ვაჭრობის პრობლემებს. მონაწილეობა მიიღო 13-მდე კოლექტიურ მონოგრაფიაში. ნინო დორეული არის გეოგრაფიულ მეცნიერებათა კანდიდატი და უფროსი მეცნიერი თანამშრომელი.
რესურსები ინტერნეტში
კატეგორია:დაბადებული 1935 კატეგორია:დაბადებული 13 ნოემბერი კატეგორია:ქართველი გეოგრაფები
ტაძრისი
ტაძრისი — სოფელი ბორჯომის მუნიციპალიტეტში, თემის ცენტრი (სოფლები: დგვარი, საკირე). მდებარეობს ბორჯომის ხეობაში, ციხისჯვრის ქედის ჩრდილოეთ კალთაზე. მდინარე საკირულის (მტკვრის აუზი) მარცხენა მხარეს. ზღვის დონიდან 1280 მეტრი, ბორჯომიდან 24 კილომეტრი. სოფელში არის საბავშვო ბაღი.
დემოგრაფია
2014 წლის აღწერის მონაცემებით სოფელში ცხოვრობს 541 ადამიანი.
საზონათაშორისო ტურნირი მსოფლიოს პირველობაზე ჭადრაკში ვაჟთა შორის
მსოფლიოს პირველობისათვის შეჯიბრების ერთ-ერთი ეტაპი. ფიდეს გადაწყვეტილებით მისი ჩატარება დაიწყეს 1948 წლიდან. ტურნირში დაიშვებოდა ზონალური ტურნირების გამარჯვებულები და პრიზიორები, წინა პრეტენდენტთა ტურნირის მონაწილენი და პერსონალურად მოწვეული მაღალი რეიტინგის მქონე მოჭადრაკეები.
1948-1970 წლებში ტარდებოდა ერთი ტურნირი, 1973-1979 წლებში - ორი, ხოლო 1982-1987 წლებში - სამი. ტურნირები ტარდებოდა ჩვეულებრივი სისტემით. 1990 და 1993 წლებში ჩატარდა სამი ტურნირი (ერთი პროფესიონალ მოჭადრაკეთა ასოციაციის ეგიდით) შვეიცარიული სისტემით.
1993 წლის შემდეგ საზონათაშორისო ტურნირები აღარ გამართულა.
სულ ჩატარდა 17 ციკლის 26 ტურნირი.
! style="background: #ddffdd;"|# ! s! style="background: #ddffdd;"|წელი ! s! style="background: #ddffdd;"|ჩატარდა ! s! style="background: #ddffdd;"|მონაწილე /გამსვლელი
ადგილი
სისტემა ! s! style="background: #ddffdd;"|პრეტენდენტთა საგზურები მოიპოვეს ! s! style="background: #ddffdd;"|შენიშვნა
ტურნირი
აბდ ალ-რაჰმან I
მინი|250პქ|აბდ ალ-რაჰმან I-ის ძეგლი [[ალმუნეკარი|ალმუნეკარში.]] აბდ ალ-რაჰმან იბნ მუავია იბნ ჰიშამი (არაბ. عبد الرحمن الداخل; მეტსახელად „ალ-დახილი“, თარგმანში „ახალმოსული, უცხო“; დ. 731 — გ. 788) — კორდოვის ომაიანთა დინასტიისა და საამიროს ფუძემდებელი, ამირა 756–788 წლებში. დამასკის ომაიანთა სახალიფოს დამხობის შემდეგ (750) აბასიანთაგან დევნილ ჩრდილოეთ აფრიკაში გაიქცა. 755 წელს გადავიდა ანდალუსიაში, ისარგებლა კაისიტების, ქელბიტებისა და ბერბერების შინაომით, 756 წელს აიღო სევილია, კორდოვა და თავი ანდალუსიის ამირად გამოაცხადა. ებრძოდა არაბულ-ბერბერული ტომების სეპარატისტულ ტენდენციებს, მოიგერია ჩრდილოეთ ესპანეთის ქრისტიანი მმართველებისა და კარლოს დიდის თავდასხმები.
ლიტერატურა
კატეგორია:დაბადებული 731 კატეგორია:გარდაცვლილი 788 კატეგორია:კორდოვის ამირები
საზონათაშორისო ტურნირი მსოფლიოს პირველობაზე ჭადრაკში ვაჟთა შორის
ვინაიდან პრეტენდენტთა ტურნირში ფიდეს კანონებით ერთი ქვეყნიდან ხუთ პრეტენდენტზე მეტი არ დაიშვებოდა, პრეტენდენტი გახდა ბენკო.
მეექვსე პრეტენდენტის გამოსავლენად გაიმართა დამატებითი მატჩი:
დამატებითი მატჩ-ტურნირი: ძირითად ტურნირში უკეთესი კოეფიციენტების გამო პრეტენდენტი გახდა რეშევსკი.
ტურნირი ძირითად ტურნირში უკეთესი კოეფიციენტების გამო პრეტენდენტი გახდა პორტიში.
ტურნირი ---
ტურნირი --- ძირითად ტურნირში უკეთესი კოეფიციენტების გამო პრეტენდენტი გახდა ადორიანი.
ტურნირი --- ---
დამატებითი მატჩ-ტურნირი: ძირითად ტურნირში უკეთესი კოეფიციენტების გამო გამარჯვებულად გამოცხადდა შორტი.
დამატებითი საკანდიდატო მატჩ-ტურნირი: შვეიცარიული 13 ტურად შვეიცარიული 11 ტურად ჩატარდა პროფესიონალ მოჭადრაკეთა ასოციაციის ეგიდით შვეიცარიული 11 ტურად
კატეგორია:მსოფლიო ჩემპიონატი ჭადრაკში
შვიდი თავისუფალი ხელოვნება
შვიდი თავისუფალი ხელოვნება (septem artes liberales, იშვიათად გამოიყენება აგრეთვე studia liberalia) წარმოადგენს ანტიკურ ხანაში შექმნილ კანონს შვიდი სასწავლო დისციპლინისა, რომელთა დაუფლება, მაშინდელი წარმოდგენის თანახმად, „თავისუფალ ადამიანს ეგებოდა /საკუთარი თავის/ გასანათლებლად“. შუა საუკუნეებში studia liberalia-ს დაუფლებას თეოლოგიური, საიურისპრუდენციო და სამედიცინო დარგების შესწავლისათვის საჭირო აუცილებელ წინაპირობად მიიჩნევდნენ.
რესურსები ინტერნეტში
კატეგორია:განათლება
ჰანიფა მალიქოვა
ჰანიფა მალიქოვა-აბაევა (Hənifə Məlikova-Abayeva; დ. 6 მაისი, 1856, ნალჩიკი — გ. 1929, ბაქო) —აზერბაიჯანის ერთ-ერთი პირველი განმანათლებელი ქალბატონი. ჰასან ბეი ზარდაბის მეუღლე.
ბიოგრაფია
ჰანიფა მალიქოვა დაიბადა 1856 წლის 6 მაისს ნალჩიკში, ჩრდილოეთ კავკასიაში. სწავლობდა თბილისის წმინდა ნინოს სახელობის ქალთა სასწავლებელში. იმ დროს იშვიათი მოვლენა იყო მუსლიმი გოგონების სწავლა ქრისტიანულ ქვეყანაში.
ჰანიფა მალიქოვა დაქორწინებული იყო ჰასან ბეი ზარდაბიზე და აზერბაიჯანელი ხალხის ერთ-ერთი პირველი განმანათლებელი ქალი იყო. 1875-1877 წლებში ჰანიფა ჰასანთან ერთად მჭიდროდ მონაწილეობდა გაზეთ „ აქინჯის “ გამოცემაში. ამის შესახებ ის თავის მემუარებში წერს.
1881 წელს ჰანიფა მალიქოვამ გახსნა უფასო სკოლა საკუთარ სახლში, როდესაც ისინი მეუღლესთან ერთად ცხოვრობდნენ ზარდაბში და ასწავლიდნენ ხალხს მეცნიერებასა და წიგნიერებას. ამ დროს მალიქოვებს დევნიდნენ და მათზე ზეწოლას ახდენდნენ ადგილობრივი სასულიერო პირები. ჰანიფა მალიქოვა 16 წლის განმავლობაში ქმართან ერთად სოფელ ზარდაბში პოლიციის მეთვალყურეობის ქვეშ ცხოვრობდა. მოგვიანებით ის ოჯახთან ერთად გადავიდა ბაქოში.
ჰანიფა მალიქოვამ ძალიან მნიშვნელოვანი როლი ითამაშა აზერბაიჯანელი ქალების ცხოვრებაში. მისი ინიციატივით შეიქმნა ბაქოს ქალბატონების პირველი ორგანიზაცია. ეს ორგანიზაცია მალე გადაიქცა ბაქოს მუსულმან ქალთა საქველმოქმედო საზოგადოებად. 1920-1926 წლებში ქალბატონი ჰანიფა მუშაობდა პასუხისმგებელ თანამდებობაზე აზერბაიჯანის სსრ განათლების სახალხო კომისარიატში.
ჰანიფა მალიქოვას საგანმანათლებლო მოღვაწეობა ფართოდ იყო გავრცელებული ამიერკავკასიის დემოკრატიულ წრეებში. ქალბატონი, რომლის ცხოვრებაც სავსე იყო ტანჯვითა და ხანდახან დევნით, არასოდეს იღლებოდა ბრძოლისგან.
ჰანიფა მალიქოვასა და ჰასან ბეი ზარდაბის ორი ვაჟი და ორი ქალიშვილი ჰყავდათ. მათი ერთ-ერთი ვაჟი საფვეთ მალიქოვ-ზარდაბი ცხოვრობდა ანკარაში. ის ცნობილი არქიტექტორი იყო. მეორე ვაჟის შესახებ თითქმის ინფორმაცია არ არსებობს. უფროსი ქალიშვილი ფერი, რომელიც ცოლად გაჰყვა ალიმარდან ბეი თოფჩუბაშოვს, ემიგრაციაში გარდაიცვალა. მოგვიანებით მეორე ქალიშვილის, გარიბსოლტანის საიდუმლო საფლავი იქნა აღმოჩენილი.
სქოლიო
კატეგორია:აზერბაიჯანელი ქალები კატეგორია:დაბადებული 6 მაისი კატეგორია:დაბადებული 1856 კატეგორია:გარდაცვლილი 1929
მანუჩარ I დადიანი
მანუჩარ I დადიანი (გ. 1611, ზუგდიდი) — ოდიშის მთავარი 1590-1611, მამია IV დადიანის ძე. მანუჩარ I დადიანმა დიდი დახმარება გაუწია იმერეთის მეფე როსტომს ქართლის მეფე სიმონ I-თან ბრძოლაში; მან გადამწყვეტი როლი ითამაშა ოფშკვითის ბრძოლაში, სადაც სვიმონ I დამარცხდა. ამ ბრძოლის შემდეგ როსტომ მეფემ საბოლოოდ დაიმკვიდრა იმერეთის ტახტი.
ილორის წმინდა გიორგის 1651 წლის წარწერაში აღნიშნულია, რომ 1611 წელს მანუჩარ დადიანს ზუგდიდში ნადირობის დროს შეეჯახა ფარუხია გოშაძის ცხენი, რის შედეგადაც ოდიშის მთავარი გარდაიცვალა.
სქოლიო
კატეგორია:სამეგრელოს (ოდიშის) მთავრები კატეგორია:გარდაცვლილი 1611
სერგო კობალაძე
სერგო კობალაძე (დ. 1 სექტემბერი, 1915, ოზურგეთი — გ. უცნობია) — ქართველი თერაპევტი, მედიცინის მეცნიერებათა დოქტორი (1958), პროფესორი (1961), საქართველოს სსრ-ის მეცნიერებთა დამსახურებული მოღვაწე (1967).
რესურსები ინტერნეტში
კატეგორია:დაბადებული 1 სექტემბერი კატეგორია:დაბადებული 1915 კატეგორია:პიროვნებები გაურკვეველი გარდაცვალების თარიღით კატეგორია:ქართველი თერაპევტები კატეგორია:ოზურგეთში დაბადებულები კატეგორია:საბჭოთა კავშირის კომუნისტური პარტიის წევრები კატეგორია:ქართველები მეორე მსოფლიო ომში
ინდონეზიის ეკონომიკა
ინდონეზიის ეკონომიკა უდიდესია სამხრეთ-აღმოსავლეთ აზიის მასშტაბით და გარდამავალ ეკონომიკას მიეკუთვნება. როგორც საშუალო შემოსავლის მქონე სახელმწიფო და დიდი ოცეულის წევრი ქვეყანა, ინდონეზია ახალინდუსტრიალიზებულ სახელმწიფოებს შორისაა. იგი ნომინალური მთლიანი შიდა პროდუქტის მიხედვით მსოფლიო მასშტაბით მე-17 ადგილზეა, ხოლო მსყიდველობითი უნარის პარიტეტის შესაბამისად მთლიანი შიდა პროდუქტის მიხედვით მე-7 ადგილზეა. 2019 წელს ინდონეზიის ციფრული ეკონომიკის მოცულობამ 40 მილიარდი $ შეადგინა და პროგნოზის მიხედვით, ეს მაჩვენებელი 2025 წლისთვის 130 მილიარდ $-ს გაუტოლდება. ინდონეზია შიდა ბაზარზე, მთავრობის ბიუჯეტის ხარჯვასა და სახელმწიფოს საკუთრებაში არსებულ საწარმოებზეა დამოკიდებული (ცენტრალური მთავრობა 141 საწარმოს ფლობს). ინდონეზიის საბაზრო ეკონომიკაში მნიშვნელოვან როლს თამაშობს საბაზისო საქონლის (მათ შორის ბრინჯი და ელექტროენერგია) ფასების ადმინისტრირებაც. აღსანიშნავია, რომ 1990-იანი წლების შემდეგ ეკონომიკის დიდი ნაწილი ინდონეზიელების მიერ ინდივიდუალურად ან უცხოური კომპანიების მიერ კონტროლდება.
1997 წლის აზიის ფინანსური კრიზისის შემდეგ ინდონეზიის მთავრობამ კერძო სექტორის აქტივების მნიშვნელოვანი ნაწილი გაყინა საბანკო სესხებისა და კორპორატიული აქტივების მეშვეობით, სესხების რეკონსტრუქციის პროცესის დროს. რამდენიმე წლის შემდეგ კომპანიების პრივატიზაცია მოხდა. 1999 წლიდან ინდონეზიის ეკონომიკა აღდგა და საშუალო წლიური ზრდის მაჩვენებელი 4-6%-ს გაუტოლდა.
პროგნოზის თანახმად, 2045 წლისთვის ინდონეზიის ეკონომიკა მსოფლიოში სიდიდით მეოთხე იქნება. ჯოკო ვიდოდოს კაბინეტის გამოთვლებით ინდონეზიის მოსახლეობა 2045 წლისთვის 309 მილიონ ადამიანს მიაღწევს და 5-6%-იანი ეკონომიკური ზრდის შედეგად ქვეყნის მთლიანი შიდა პროდუქტი 9.1 ტრილიონ $-ს გაუტოლდება. პროგნოზის თანახმად ერთ სულ მოსახლეზე ინდონეზიის შემოსავალი 29 000 $-ს გაუტოლდება.
სოფლის მეურნეობა
ინდონეზიის ეკონომიკის მთავარი სექტორი სოფლის მეურნეობაა, რომელიც მთლიანი შიდა პროდუქტის 14.43%-ს შეადგენს. ამჟამად მიწების 30% გამოიყენება სასოფლო-სამეურნეო საქმიანობისთვის და ამ სექტორში 49 მილიონი ადამიანია (სამუშაო ძალის 41%) დასაქმებული. სოფლის მეურნეობსი მთავარ პროდუქტებს შორისაა: ბრინჯი, კასავა, არაქისი, კაუჩუკი, კაკაო, ყავა, პალმის ზეთი, კოპრა. ინდონეზიის ეკონომიკისთვის უმნიშვნელოვანესია პალმის ზეთის წარმოება. იგი მსოფლიოში პირველ ადგილზეა პალმის ზეთის წარმოებითა და მოხმარებით და მსოფლიო მოთხოვნის თითქმის ნახევარს აკმაყოფილებს. 2007 წლისთვის პლანტაციები ქვეყნის მასშტაბით 6 მილიონ ჰექტარზე იყო გადაჭიმული. თუმცა სამხრეთ-აღმოსავლეთ აზიაში პალმის ზეთის წარმოებასთან დაკავშირებით რიგი უარყოფითი სოციალური და გარემოსდაცვითი ფაქტორები არსებობს.
ზღვის პროდუქტები
2015 წელს ინდონეზიაში წარმოებული ზღვის პროდუქტების რაოდენობამ 22.31 მილიონ კუბურ ტონას გადააჭარბა, რომლის ღირებულებაც 18.1 მილიარდ ამერიკულ დოლარს გაუტოლდა. 2011-2015 წლებში თევჭერა სტაბილურად ვითარდებოდა როგორც საზღვაო აკვატორიაში, ისე ხაკვაკულტურებში, თუმცა ბოლო პერიოდში მნიშვნელოვნად გაიზარდა ამ უკანასკნელში თევწის მოპოვების მასშტაბები.
ნავთობი და სამთამადნო წარმოება
2008 წლამდე ინდონეზია ნავთობის ექსპორტიორ ქვეყანათა ორგანიზაციის წევრი ერთადერთი აზიური სახელმწიფო იყო. ამჟამად სახელმწიფო ნავთობის იმპორტიორია.
ინდონეზიას კალის უმსხვილესი ბაზარი აქვს მსოფლიოში. მინერალების წარმოება ტრადიციულად ორიენტირებული იყო ბოქსიტებზე, ვერცხლზე, კალაზე. სამთამადნო წარმოებაში წამყვანია სპილენძის, ნიკელის, ოქროსა და ნახშირის ექსპორტიც. 1999 წელს ნახშირის წარმოებამ 74 მილიონ კუბურ ტონას მიაღწია, ხოლო 2011 წელს 353 მილიონს. 2014 წლისთვის ინდონეზია მსოფლიოში ნახშირის მესამე უდიდესი მწარმოებელი იყო.
სტატისტიკა
მსოფლიო ეკონომიკური ფორუმის გლობალური კონკურენტუნარიანობის 2018 წლის ანგარიშის მიხედვით, ინდონეზიას მსოფლიოს 140 სახელმწიფოს შორის 45-ე ადგილი ეკავა, ხოლო 2019 წლის ანგარიშის მიხედვით მსოფლიოს 141 სახელმწიფოს შორის 50-ე ადგილი უკავია. მსოფლიო ეკონომიკური ფორუმის 2019 წლის მონაცემებით, ქვეყნის მთლიანი შიდა პროდუქტი ერთ სულ მოსახლეზე 3 870 ამერიკულ დოლარს შეადგენს. ქვეყნის მშპ მსოფლიოს მშპ-ის 2.59%-ია. უმუშევრობის დონე 4.3%-ია, გლობალური გენდერული სხვაობის ინდექსი - 0.7, ხოლო განახლებადი ენერგიის მოხმარების წილი 36.9%-ია. ინსტიტუტების მაჩვენებლებით ინდონეზია 51-ე ადგილზეა: უსაფრთხოების დონით ქვეყანას 62-ე ადგილი უკავია, სოციალური კაპიტალის დონით ― მე-12, ჩეკებისა და ბალანსების დონით ― 39-ე, საჯარო სექტორის საქმიანობით ― 54-ე, გამჭვირვალობით ― 77-ე, საკუთრების უფლებებით ― მე-60, კორპორატიული მმართველობით ― 57-ე, მთავრობის სამომავლო ორიენტაციით ― 68-ე.
ინფრასტრუქტურის მაჩვენებლებით ინდონეზიას მსოფლიოს 141 სახელმწიფოს შორის 72-ე ადგილი უკავია: სატრანსპორტო ინფრასტრუქტურის მიხედვით ― 55-ე, ხოლო კომუნალური ინსფრასტრუქტურით ― 89-ე. საინფორმაციო და საკომუნიკაციო ტექნოლოგიების ათვისების მიხედვით კამბოჯა 72-ე ადგილზეა. ქვეყანა მაკროეკონომიკურად არც თუ ისე სტაბილურია, 54-ე ადგილზეა: ინფლაციის დონე 3.5%-ია, ხოლო ვალების დინამიკის ინდექსი 80-ს უტოლდება. სასაქონლო ბაზრის მიხედვით კამბოჯა 49-ე ადგილზეა: შიდა კონკურენციით 45-ე ადგილს იკავებს, ხოლო ვაჭრობის ღიაობით ― 62-ს; შრომის ბაზრის მიხედვით ― 85-ე ადგილზეა: მოქნილობის ინდექსით 119-ე, ხოლო მერიტოკრატიისა და ინიციატივების მხარდაჭერით ― 65-ე ადგილს იკავებს. ინდონეზიაში საშუალო დონეზეა განვითარებული საფინანსო სისტემა (58-ე ადგილი): სიღრმით 56-ე, ხოლო სტაბილურობით 57-ე ადგილზეა. ბაზრის ზომით ქვეყანა მე-7 ადგილს იკავებს. ინდონეზიაში კარგადაა განვითარებული ბიზნესის დინამიკის მაჩვენებლები (29-ე ადგილი): ადმინისტრაციული მოთხოვნილებებით 44-ე ადგილს იკავებს, ხოლო სამეწარმეო კულტურით ― 25-ს.
სქოლიო
კატეგორია:ინდონეზიის ეკონომიკა
ნეაპოლის ყურე
მინი|250პქ|ნეაპოლის ყურე მინი|250პქ|ნეაპოლის ყურისა და [[ვეზუვის ტოპოგრაფიული რუკა]] ნეაპოლის ყურე (Golfo di Napoli) — ყურე ტირენიის ზღვაში, იტალიის სამხრეთ-დასავლეთ სანაპიროსთან (კამპანიის რეგიონი). მისი სიგანე 15 კმ-ია. დასავლეთით იხსნება ხმელთაშუა ზღვაში. ჩრდილოეთით ესაზღვრება ქალაქი ნეაპოლი და პოცუოლი, აღმოსავლეთით — მთა ვეზუვი, სამხრეთით კი სორენტინის ნახევარკუნძული და მისი მთავარი ქალაქი სორენტო. ნახევარკუნძული მას სალერნოს ყურისგან გამოყოფს.
ყურეში მდებარეობს კუნძულები — კაპრი, ისკია და პროსიდა. არეალი მნიშვნელოვანი ტურისტული დესტინაციაა რომაული ნანგრევებითა და ახლოსმდებარე პომპეითა და ჰერკულანუმით.
რობერტ შუმანი
ალექსანდრე რობერტ შუმანი (დ. 8 ივნისი, 1810 — გ.  29 ივლისი, 1856) — გერმანელი პიანისტი, კომპოზიტორი და მუსიკის კრიტიკოსი. მე-19 საუკუნის ერთ-ერთი ყველაზე განთქმული კომპოზიტორი. პატარობიდან რობერტს უნდოდა ვირტუოზი პიანისტი გამხდარიყო. ის სწავლობდა ფრიდრიხ ვიკთან. რამდენიმე წელი ვიკთან სწავლის შემდეგ რობერტი გახდა ევროპის ერთ-ერთი ყველაზე განთქმული პიანისტი. გარდაიცვალა 1856 წლის 29 ივლისს და დაკრძალულია ქალაქ ბონში.
1840 წელს რობერტ შუმანს ლაიფციგის უნივერსიტეტის ფილოსოფიის დოქტორის ხარისხი მიენიჭა.
იმავე წელს, 12 სექტემბერს, ლაიფციგის ეკლესიაში შუმანი თავისი მასწავლებლის ფრიდრიხ ვიკის ქალიშვილზე, გამოჩენილ პიანისტზე კლარა ვიკზე დაქორწინდა.
შუმანმა დიდი წვლილი შეიტანა მუსიკის სამყაროში, არა მარტო როგორც კომპოზიტორმა და პიანისტმა, ასევე როგორც მუსიკალურმა კრიტიკოსმა. ის თავის წერილებს გაზეთებში და ჟურნალებში მაესტრო რაროს, ფლორესტანისა და ევზესიუსის ფსევდონიმით აქვეყნებდა.
ბიოგრაფია
thumb|left|მისი დაბადების ადგილი [[ცვიკაუ|ცვიკაუში 2005 წელს]] thumb|right|შუმანის ძეგლი მშობლიურ ქალაქში thumb|upright|1960 წელს [[სსრკ-ში გამოშვებული მარკა შუმანის დაბადების 150 წლისთავის აღსანიშნავად]] დაიბადა 1810 წლის 8 ივნისს ქალაქ ცვიკაუში, წიგნის გამომცემლის ოჯახში, მამა — ავგუსტ შუმანი ყველანაირად ხელს უწყობდა რობერტის მუსიკალურ განვითარებას. 7 წლის ასაკში იგი უკვე წერდა პატარა ნაწარმოებებს და თავისუფლად უკრავდა ფორტეპიანოზე. გარდა მუსიკისა მას იტაცებდა ლიტერატურა, კერძოდ ბერძნული მითები, მაგრამ საბოლოოდ მან მაინც მუსიკა აირჩია. დაიწყო მეცადინეობა ფრიდრიხ ვიკთან, მაგრამ ხელზე დაზიანება მიიღო და ვეღარ შეძლო დაკვრა. 1832 წელს იგი მთლიანად კომპოზიციაზე გადაერთო. 1839 წელს ლაიფციგში ჯვარი დაიწერა კლარა ვიკზე, რომელიც პიანისტი იყო და ქმრის ნაწარმოებებს უკრავდა. ისინი მართავდნენ კონცერტებს სხვადასხვა ქალაქებში. მოგზაურობიდან დაბრუნებული შუმანი ლაიფციგიდან დრეზდენში გადასახლდა, თუმცა უეცრად სენი შეეყარა, მისი გადარჩენა შეუძლებელი აღმოჩნდა და გარდაიცვალა 1856 წლის 29 ივლისს ქალაქ ბონში.
რესურსები ინტერნეტში
კატეგორია:გერმანელი კომპოზიტორები კატეგორია:დაბადებული 8 ივლისი კატეგორია:დაბადებული 1810 კატეგორია:გარდაცვლილი 29 ივლისი კატეგორია:გარდაცვლილი 1856
Cephalotes toltecus
Cephalotes toltecus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
კატეგორია:ჭიანჭველები
ენოტისმსგავსი ძაღლი
ენოტისმსგავსი ძაღლი (Nyctereutes procyonoides) — ძუძუმწოვარი ცხოველი ძაღლისებრთა ოჯახისა. მისი სხეულის სიგრძეა 65-80 სმ. გავრცელებულია იაპონიაში, ჩინეთში, კორეაში, უსურიისა და ამურის მხარეებში. ძვირფასი ბეწვის გამო აკლიმატიზებული იყო საქართველოში (ახმეტის, თიანეთის მუნიციპალიტეტებში, შიდა ქართლში, აფხაზეთში), მაგრამ ვინაიდან სახალხო მეურნეობას მნიშვნელოვან ზიანს აყენებს, მასზე ნადირობა შეუზღუდველია. მძუნაობს ადრე გაზაფხულზე. მაკეობა გრძელდება 63 დღე. ყრის 6-8 თვალაუხელელ და უსუსურ ლეკვს. მისი ძირითადი საკვებია მცირე ზომის ძუძუმწოვრები (მღრღნელები, კურდღლები და ა.შ.), მიწის ზედაპირზე მობუდარი ფრინველები, თევზები, ლოკოკინები, კიბოები. ზოგჯერ ჭამენ ბაყაყებს, ხვლიკებს, მწერებს, ხილი, ბოსტნეული, კენკრა. იკვებება მძორითაც. მისი საკვები განსხვავებულია როგორც სეზონურად, ისე ტერიტორიის მიხედვით. ზაფხულში მის საკვებს ამფიბიები, მოლუსკები და მწერები შეადგენენ. შემოდგომაზე — მღრღნელები და თევზი. ენოტისებრი ძაღლი ზაფხულში იკვებება ცხოველური საკვებით, შემოდგომაზე კი მცენარეულით.
სქოლიო
კატეგორია:ენოტისმაგვარი ძაღლები
Anonychomyrma anguliceps
Anonychomyrma anguliceps — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anonychomyrma-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:Anonychomyrma
გამოფიტვა
thumb|right|270px|კლდოვანი ჭიშკარი, რომელმაც განიცადა ეროზია და გამოფიტვა thumb|right|270px|ქიმიური პროცესებით გამოწვეული კირქვის გამოფიტვა გამოფიტვა — მინერალებისა და ქანების სახეცვლისა და დაშლის პროცესი დედამიწის ზედაპირზე მოქმედი ფიზიკური, ქიმიური და ორგანული აგენტების გავლენით.
ფიზიკური გამოფიტვა — ხდება ტემპერატურის, ქანის ნაპრალებში წყლის გაყინვისა და დნობის, მცენარეთა და ცხოველთა ზემოქმედების (ფესვების ზრდა, მბურღავი ცხოველები და სხვ.), წყალში გახსნილი მარილების კრისტალიზაციისა და აორთქლების (ინსოლაციური გამოფიტვა უდაბნოში) შედეგად. ამ აგენტების ზეგავლენით მიმდინარეობს ქანებისა და მინერალების დეზინტეგრაცია და ჩნდება სხვადასხვა ზომის ნამტვრევები.
ქიმიური გამოფიტვა — ხდება წყლისა და ჰაერში არსებული ჟანგბადისა და ნახშირორჟანგის, ნიადაგში მყოფი ბაქტერიების გავლენით და ორგანული ნივთირებათა დაშლის შედეგად. წყალი ხსნის მინერალებს, ახდენს ჰიდრატაციასა და ჰიდროლიზს; ჟანგბადი ძლიერ დამჟანგავია, ხოლო ნახშირორჟანგი აძლიერებს წყლის ქიმიურ აქტივობას.
ფიზიკური და ქიმიური გამოფიტვა მჭიდრო ურთიერთავშირშია. სხვადასხვა ფიზიკურ-გეოგრაფიულ პირობებში ამა თუ იმ სახის გამოფიტვა მიმდინარეობს. მაგალითად, მაღალმთიანეთში და პოლარულ მხარეში – ფიზიკური გამოფიტვა; ზომიერ ტროპიკულ და სუბტროპიკულ სარტყლებში კი – ქიმიური გამოფიტვა ჭარბობს. ფიზიკური გამოფიტვა წინ უსწრებს ქიმიურ გამოფიტვას და აადვილებს მას.
სივრცეს, სადაც გამოფიტვა მოქმედებს, გამოფიტვის ზონას უწოდებენ. გამოფიტვის შედეგად წარმოიქმნება გამოფიტვის ქერქი, რომელიც შეიცავს ქანებისა და მინერალების ნამსხვრევებისაგან შემდგარ ფაშარ და ფორიან მასალას. გამოფიტვა სტადიურად მიმდინარეობს, გამოფიტვის ქერქში ხშირად შეიმჩნევა ზონალურობა. გამოფიტვის ზონასთან ხშირადაა დაკავშირებული სასარგებლო წიაღისეულის საბადოები.
ქანებში გრუნტის წყლის დონეზე დაბლა მოქმედ პროცესს სიღრმულ გამოფიტვას უწოდებენ, დაადგენილიოა, რომ გამოფიტვა 1/2 კმ-ზე და უფრო ღრმადაც ვრცელდება. პროცესს, რომელიც გამოფიტვის ზონაში მიმდინარეობს, ალექსანდრე ფერსმანმა ჰიპერგენეზისი უწოდა, ხოლო გამოფიტვის ზონას ჰიპერგენეზის ზონა.
ლიტერატურა
კატეგორია:გამოფიტვა
ნანა ავალიშვილი
ნანა ავალიშვილი (დ. 5 ივნისი, 1937) — ქართველი მუსიკოსი და პედაგოგი.
ნანა ავალიშვილი დაიბადა ქალაქ თბილისში. 1961 წელს დაამთავრა ვანო სარაჯიშვილის სახელობის თბილისის სახელმწიფო კონსერვატორია. დაამთავრა თბილისის ზ. ფალიაშვილის სახელობის „ნიჭიერთა ათწლედი“ 1956 წელს. იყო თბილისის I სამუსიკო სასწავლებლის პედაგოგი და კონცერტმაისტერი 1961 წლიდან, 1964 წლიდან კი ვ. სარაჯიშვილის სახელობის თბილისის სახელმწიფო კონსერვატორიის კონცერტმაისტერი. ეწეოდა აქტიურ საკონცერტო მოღვაწეობას, როგორც სოლისტი პიანისტი–იმპროვიზატორი და დუეტში გამოდიოდა პიანისტ ნანა დიმიტრიადისთან ერთად. დაწერილი აქვს მუსიკა დრამატული სპექტაკლებისთვის: „ამაღამ მგონი, იქნება ქარი“, „სამანიშვილის დედინაცვალი“, „მარშალ დეფანტიეს ბრილიანტები“. მუსიკა კინოფილმებისათვის: „ლიმონის ტორტი“, „სათადარიგო ბორბალი“, „მწვერვალის დამპყრობნი“, „შავი მერცხალი“.
რესურსები ინტერნეტში
კატეგორია:დაბადებული 1937 კატეგორია:დაბადებული 5 ივნისი კატეგორია:ქართველი მუსიკოსები კატეგორია:ქართველი პედაგოგები
ბაირამაშვილი
საკუთარი სახელი ბაირამაშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ენტერობიუსი
ენტერობიუსი, ადამიანის მახვილა (Enterobius vermicularis), მრგვალი ჭია Oxyurata-ს ქვერიგისა. დედალი ენტერობიუსის სიგრძეა 9-12 მმ, მამლისა — 2-5 მმ. დედალს სხეულის ბოლო წაწვეტებული აქვს, მამალს — ბლაგვი და ძლიერ მოხრილი. ენტერობიუსი პარაზიტობს ადამიანის მსხვილ და წვრილ ნაწლავში. დედალი ენტერობიუსი ნაწლავის უკანა ხვრელთან დებს 12000-მდე კვერცხს. ხელებიდან, ფრჩილებიდან, თეთრეულიდან და ტანსაცმლიდან ჭიის კვერცხი შეიძლება ადამიანის პირის ღრუში მოხვდეს და დაახნებოვნოს. ენტერობიუსით დაავადებულ ადამიანს აწუხებს ქავილი, უძილობა, მეხსირებისა და შრომის უნარის დაქვეითება, ნერვული სისტემის მოშლა.
ლიტერატურა
კატეგორია:მრგვალი ჭიები
ბალარჯიშვილი
საკუთარი სახელი ბალარჯიშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
კორსაკი
კორსაკი (Vulpes corsac) — მტაცებელი ძუძუმწოვარი ძაღლისებრთა ოჯახისა. მისი სხეულის სიგრძე 50-60 სმ აღწევს. აქვს წვრილი დინგი, დიდი, ფუძესთან გაფართოებული ყურები, წითურ-ნაცრისფერი ზურგი, მოთეთრო მუცელი.
გავრცელებულია სამხრეთ-აღმოსავლეთ ევროპასა და აზიაში, ჩრდილოეთ კავკასიიდან იმიერბაიკალამდე, ჩრდილოეთით — ჩრდ. გ. 50 °C-მდე. ბინადრობს ველებსა და ნახევრად უდაბნოებში. იკვებება უმთავრესად წვრილი მღრღნელებით, აგრეთვე ფრინველებით, ქვეწარმავლებით, მწერებით. სარეწაო ცხოველია. სარგებლობა მოაქვს მავნე მღრღნელების განადგურებით.
ლიტერატურა
კატეგორია:მელა
NGC 536
NGC 536 — გალაქტიკა ანდრომედას თანავარსკვლავედში. აღმოჩენის თარიღია 1784 წლის 13 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:ანდრომედას თანავარსკვლავედი
ენტო...
ენტო... (ბერძნ. entos — შიგნით) — რთული სიტყვის შემადგენელი ნაწილი; აღნიშნავს შინაგანს. მაგ. ენტოდერმა.
ლიტერატურა
კატეგორია:თავსართები
მიმოზა
მიმოზა (Mimosa) — მცენარეთა გვარი მიმოზისებრთა ოჯახისა. მრავალწლოვანი ბალახები, ბუჩქები, ლიანები და ხეებია. აქვთ თავაკებად ან თავთავისებრ ყვავილებად შეკრებილი წვრილი ყვავილები და პარკი ნაყოფი. თანაფოთლები ხშირად ეკლებად არის ქცეული.
მიმოზას 450-500 სახეობა უმთავრესად გავრცელებულია ტროპიკულ და სუბტროპიკულ ამერიკაში. მორცხვი მიმოზა (Mimosa pudica) ბუჩქი ან ნახევრად ბუჩქია. გავრცელებულია ორივე ნახევარსფეროს ტროპიკებში. შეხების ან დარტყმის საპასუხოდ, აგრეთვე შებინდებისას ფოთოლაკებს კეცავს და ქვევით ხრის.
ზოგჯერ მიმოზას ეძახიან შავი ზღვის სანაპიროზე მოშენებულ აკაციის გვარის სახეობებსაც, განსაკუთრებით კი ლეგა აკაციას.
ბელევ-დოლი
ბელევ-დოლი (Белев дол) — სოფელი ბულგარეთში. 2010 წლის მონაცემებით მოსახლეობა შეადგენს 89 კაცს.
კატეგორია:ბულგარეთის სოფლები
Cephalotes texanus
Cephalotes texanus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
კატეგორია:ჭიანჭველები
ნოვაცის თემი
ნოვაცის თემი (Општина Новаци) — თემი ჩრდილოეთ მაკედონიაში. მდებარეობს პელაგონიის რეგიონში. მოსახლეობა შეადგენს 3 549 ადამიანს (2002 წლის აღწერის მონაცემები ). მოსახლეობის სიმჭიდროვე — 4.70 კაცი/კმ²-ზე.
თემის ადმინისტრაციული ცენტრი — ნოვაცი. ადმინისტრაციული ცენტრის ჩათვლით თემის შემადგენლობაში შედის 41 დასახლება
თემის ტერიტორიის ფართობი შეადგენს 755 კმ²-ს.
სქოლიო
კატეგორია:ჩრდილოეთ მაკედონიის თემები
ვენეციის ყურე
მინი|250პქ|ვნეციის ყურის მდებარეობა ვენეციის ყურე — ყურე ადრიატიკის ზღვაში, რომელიც ესაზღვრება თანამედროვე იტალიის, სლოვენიისა და ხორვატიის ნაპირებს. მდებარეობს ადრიატიკის ზღვის ჩრდილოეთ ნაწილში, მდინარე პოს დელტასა და ისტრიის ნახევარკუნძულს შორის.
ყურის საშუალო სიღრმე 34 მეტრია. ჩაედინება მდინარეები: ტალიამენტო, პიავე, ადიჯე და ბრენტა. მის სანაპიროზე მდებარე მთავარი ქალაქებია — ვენეცია, ტრიესტი, კოჯა და პულა. სანაპიროებზე გამოიყოფა მრავალი ლაგუნა.
ანტიკურ ხანაში, ვენეციის ყურე ქარვის გზის ბოლო წერტილს წარმოადგენდა. ყურემ სახელი სავარაუდოდ ვენეციის რესპუბლიკისგან მიიღო იმ პერიოდში, როდესაც ის ძლიერების მწვერვალზე იმყოფებოდა და თითქმის მთლიანად ფლობდა ადრიატიკის ზღვის ჩრდილოეთ ნაწილს.
Anonychomyrma angusta
Anonychomyrma angusta — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anonychomyrma-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:Anonychomyrma
ბარიუმის სელენიდი
ბარიუმის სელენიდი — არაორგანული ნივთიერება, ქიმიური ფორმულით BaSe. ასევე შეიცავს Ba2Se3-ს, BaSe2-სა და BaSe3-ს. გამოიყენება ნახევრად გამტარად.
მიღება
მიიღება ბარიუმის სელენატის წყალბადით აღდგენით:
მაღალ ტემპერატურაზე სელენთან რეაქციაში შედის ბარიუმის კარბონატი და ოქსიდი:
ქიმიური თვისებები
წყალში ჰიდროლიზდება:
მანუჩარ II დადიანი
მანუჩარ II დადიანი — ოდიშის მთავარი 1791-1795, კაცია II დადიანის ძე. 1792 სოლომონ II-ის დახმარებით ტახტი წაართვა თავის ძმას, გრიგოლს. 1796 გრიგოლმა დაიბრუნა ტახტი, მანუჩარ II დადიანმა კი 1799 საუფლისწულოდ მიიღო სალიპარტიანო. ერთხანს სოლომონ II-ის შემწეობით კიდევ ებრძოდა ძმას, მაგრამ 1802 საბოლოოდ შეურიგდა მას. 1804 წელს მანუჩარმა დაკარგა სალიპარტიანო. ოდიშის სამთავროს რუსეთის მფარველობაში შესვლის შემდეგ, 1805 წლის იანვარში, გრიგოლისა და მანუჩარის დედამ ანამ სალიპარტიანოს მანუჩარისათვის დატოვება სთხოვა მთავარმმართველს ციციანოვს, მაგრამ უარი მიიღო. სალიპარტიანო ოდიშის მთავრის სახასო მამულად გამოცხადდა, შემდეგ კი სამოურავოდ გადაეცათ თავად დგებუაძეებს.
ლიტერატურა
კატეგორია:სამეგრელოს (ოდიშის) მთავრები
სერა-დე-ტრამუნტანა
2011 წელს შეიტანეს იუნესკოს მსოფლიო მემკვიდრეობის ძეგლების სიაში.
სქოლიო
კატეგორია:მსოფლიო მემკვიდრეობის ძეგლები ესპანეთში
ტბა (ბორჯომის მუნიციპალიტეტი)
ტბა — სოფელი ბორჯომის მუნიციპალიტეტში, თემის ცენტრი (სოფლები: ლიბანი, პატარა ცემი, სადგერი, ცემი). მდებარეობს მდინარე ბორჯომულის (მტკვრის მარჯვენა შენაკადი) მარჯვენა მხარეს, ზღვის დონიდან 1100 მეტრი, ბორჯომიდან 9 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 237 ადამიანი.
კურორტი
ტბა ადგილობრივი მნიშვნელობის მთის კლიმატური კურორტია. იცის ცივი თოვლიანი ზამთარი (იანვრის საშუალო ტემპერატურაა -4,3 °C) და ხანგრძლივი გრილი ზაფხული (აგვისტოს საშუალო ტემპერატურაა 17,2 °C). სამედიცინო ჩვენება: სუნთქვის ორგანოთა დაავადებანი, განსაკუთრებით ბავშვთა ასაკში.
სქოლიო
კატეგორია:ბორჯომის მუნიციპალიტეტის სოფლები კატეგორია:ბორჯომის მუნიციპალიტეტის კურორტები
იონოსფერო
thumb|150 px|დედამიწის სფეროების რუკა იონოსფერო (თერმოსფერო) — დედამიწის ატმოსფეროს ზედა ნაწილი, რომელიც ძლიერ იონიზირებულია ატმოსფეროზე მზის ულტრაიისფერი გამოსხივებისა და კოსმოსური სხივების ზემოქმედების შედეგად. იონოსფერო შედგება ნეიტრალური ატომებისა და მოლეკულებისაგან შემდგარი აირების (ძირითადად აზოტი N2 და ჟანგბადი О2) ნარევისა და კვაზინეიტრალური (უარყოფითად დამუხტულ ნაწილაკთა რაოდენობა დაახლოებით ტოლია დადებითად დამუხტულ ნაწილაკთა რაოდენობისა) პლაზმისაგან. ატმოსფეროს იონიზიციის ხარისხი საგრძნობია უკვე 60 კმ-ის სიმაღლეზე ზღვის დონიდან და განუწყვეტლივ იზრდება სიმაღლის ზრდასთან ერთად.
იონოსფეროს სტრუქტურა
დამუხტულ ნაწილაკთა სიმკვრივის (N) მიხედვით იონოსფეროში გამოყოფენ D, Е და F ფენებს.
D ფენა
D ფენაში (60-90 კმ) დამუხტულ ნაწილაკთა კონცენტრაცია Nmax 10²—10³ სმ−3 რიგისაა. ეს არის სუსტი იონიზაციის არე. ამ გარემოს იონიზაციას ძირითადად იწვევს მზის რენტგენული გამოსხივება. მნიშვნელოვნად მცირე წვლილი შეაქვთ იონიზაციის დამატებით სუსტ წყაროებს: მეტეორიტებს, რომლებიც იწვიან 60-100 კმ სიმაღლეებზე, კოსმოსურ სხივებს, აგრეთვე მაგნიტოსფეროს მაღალი ენერგიის მქონე ნაწილაკებს (რომლებიც აღწევენ ამ ფენაში მაგნიტური ქარიშხლების დროს). D ფენისთვის დამახასიათებელია იონიზაციის ხარისხის მკვეთრი შემცირება ღამის საათებში.
Е ფენა
Е ფენაში (90-120 კმ) დამუხტულ ნაწილაკთა კონცენტრაცია Nmax~ 105 სმ−3. ვინაიდან იონიზაციის ძირითად წყაროს წარმოადგენს მზის მოკლეტალღოვანი გამოსხივება და ამასთანავე იონების რეკომბინაცია სწრაფად მიმდინარეობს, ამიტომ ამ ფენაში ელექტრონების კონცენტრაცია დღისით მნიშვნელოვნად აჭარბებს ღამის მნიშვნელობას, რომელიც ღამით 10³ სმ−3 -მდე ეცემა. ამ პროცესს ეწინააღმდეგებიან მუხტების დიფუზია F გარემოდან, რომელიც Е ფენაზე მაღლაა და მასში იონების კონცენტრაცია შედარებით მაღალია, და იონიზაციის ღამის წყაროები (მზის გეოკორონალური გამოსხივება, მეტეორები, კოსმოსური სხივები და სხვ.). 100—110 კმ სიმაღლეებზე სპორადიულად წარმოიშვება ES ფენა, რომელიც მეტად თხელია (0,5-1 კმ), მაგრამ საკმაოდ მკვრივია. ამ ქვეფენის განსაკუთრებულ თვისებას წარმოადგენს ელექტრონების კონცენტრაციის მაღალი მნიშვნელობა (ne~105 სმ−3), რის გამოც იგი მნიშვნელოვან ზეგავლენას ახდენს საშუალო რადიოტალღებისა და ხშირად მოკლე რადიოტალღების გავრცელებაზეც, რადგანაც ხდება ამ ფენიდან აღნიშნული ტალღების არეკვლა. E ფენში თავისუფალი დამუხტული ნაწილაკების საკმაოდ მაღალი კონცენტრაციის გამო მათი მიმართული ერთობლივი მოძრაობა ქმნის ელექტრულ დენს, რომლის მაგნიტური ველი ურთიერთქმედებს რა დედამიწის მანგიტურ ველთან იწვევს დედამიწის მაგნიტური ველის დღე-ღამურ ვარიაციებს.
F ფენა
ამჟამად F გარემოს უწოდებენ მთელს იონოსფეროს 130—140 კმ-ზე მაღლა. იონების წარმოქმნის საუკეთესო პირობები 150—200 კმ-ის სიმაღლეებზეა. მაგრამ წარმოშობილი პლაზმა დიფუზიისა და იონების სიცოცხლის ხანგძლიობის შედარებით მაღალი მნიშვნელობის გამო გადანაწილდება და შედეგად ელექტრონებისა და იონების მაქსიმალური კონცენტრაცია დაიმზირება 250—400 კმ-ის სიმაღლეებზე. დღისით მზის მძლავრი ულტრაიისფერი გამოსხივების ზემოქმედებით სიმაღლის მიხედვით ელექრონული კონცენტრაციის განაწილებაში შეიმჩნევა საფეხურის მაგვარი წარმონაქმნი, რომელსაც უწოდებენ F1 ფენს (150—200 კმ). ეს ფენი მოკლე რადიოტალღების გავრღელებაზე მნიშვნელოვნად მოქმედებს.
F ფენის ზედა ნაწილს კი უწოდებენ F2 ფენს. აქ დამუხტულ ნაწილაკთა სიმკვრივე მაქსიმუმს აღწევს N ~ 105—106 სმ−3. იონოსფეროში დაბალ სიმღლეებზე ძირითადად მოლეკულური ჟანგბადის იონებია. სიმაღლის ზრდასთან ერთად მათი რაოდენობა მცირდება და იზრდება ატომური ჟანგბადის იონების რიცხვი. 400—1000 კმ სიმაღლეებზე უპირატესად ატომური ჟანგბადის იონებია. უფრო ზევით ძირითადად წყალბადის იონებია (პროტონები) და შედარებით მცირე რაოდენობით ჰელიუმის იონები.
კატეგორია:დედამიწის ატმოსფერო კატეგორია:რადიოფიზიკა
ტენოჩტიტლანის დაცემა
ტენოჩტიტლანის დაცემა — აცტეკთა იმპერიის დედაქალაქის ალყა და შემდეგ დაპყრობა და განადგურება 1521 წელს ესპანელი კონკისტადორის ერნან კორტესის მიერ. მიუხედავად მრავალრიცხოვანი ბრძოლებისა, ტენოჩტიტლანის დაცემა გახდა აცტეკთა იმპერიის დასასრულის დასაწყისი. მექსიკის დაპყრობა იყო ამერიკის ესპანური კოლონიზაციის ნაწილი. ესპანელების მოიერიშე კოლონებს ხელმძღვანელობდნენ პედრო დე ალვარადო, კრისტობალ დე ოლიდა და გონსალო დე სანდოვალი.
ერნან კორტესი თავისი ჯარისკაცებით და მოკავშირე ინდიელებით ტენოჩტიტლანში შევიდა 1519 წლის 8 ნოემბერს, თუმცა 1520 წლის 1 ივლისს იძულებული იყო გაქცეულიყო. ესპანელებმა ქალაქი მეორედ ალყაში მოაქციეს 1521 წლის 4 ივნისს. ტენოჩტიტლანის ალყა დასრულდა 1521 წლის 13 აგვისტოს ქალაქის დაცემით.
ბიბი ანდერსონი
ბიოგრაფია
ანდერსონმა ასევე ითამაშა შვედი რეჟისორის ვილგოტა შიომანის ფილმებში „საყვარელი“ (1962), „საწოლი და-ძმისთვის, 1782“ (1966), „მე ვწითლდები“ (1980). 1970-იანი წლებიდან ანდერსონმა ასევე ითამაშა საბჭოელ რეჟისორებთან — იური იგოროვთან („ადამიანი სხვა მხრიდან“, 1971) და მიხეილ ბოგინთან („სიყვარულის შესახებ“ 1971).
გარდაიცვალა 2019 წლის 14 აპრილს, 83 წლის ასაკში.
სქოლიო
კატეგორია:დაბადებული 11 ნოემბერი კატეგორია:დაბადებული 1935 კატეგორია:გარდაცვლილი 14 აპრილი კატეგორია:გარდაცვლილი 2019 კატეგორია:შვედი მსახიობები
Cephalotes targionii
Cephalotes targionii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
კატეგორია:ჭიანჭველები
NGC 542
NGC 542 — გალაქტიკა ანდრომედას თანავარსკვლავედში. აღმოჩენის თარიღია 1855 წლის 16 ოქტომბერი. ეს ობიექტი შედის ახალ საერთო კატალოგში.
კოკო-კეი
კოკო-კეი ან ლიტლ-სტირაპის კეი (Little Stirrup Cay) — მომცრო კუნძული ბერის კუნძულების შემადგენლობაში, ბაჰამის კუნძულების დედაქალაქ ნასაუდან 55 მილით ჩრდილოეთით. აღმოსავლეთიდან დასავლეთის მიმართულებით კუნძულის სიგრძე დაახლოებით ერთი კილომეტრია, ჩრდილოეთიდან-სამხრეთისკენ კი 183 მეტრი. აღმოსავლეთი ნაწილი რეკრეაციული აქტივობის ცენტრია და იშლება მარჯნის აუზში, სადაც ბინადრობენ ლამანტინისებრნი, სკაროსები, ადვილად შესამჩნევია მრავალი სახეობის თევზი. ჩრდილოეთ ნაწილში მდებარეობს მომცრო უბე, სადაც შესაძლებელია დიდი გემების თანმხლები მცირე გემების მიღება. მთლიან კუნძულს კვეთს ბუნებრივი ბილიკები.
კუნძული იჯარით აიღო უმსხვილესმა საკრუიზო კომპანია Royal Caribbean Cruises Ltd-მა და სწორედ ამ კომპანიამ უწოდა ამჟამინდელი სახელი — კოკო-კეი. Royal Caribbean-ი ერთ-ერთი პირველი საკრუიზო კომპანია გახდა, რომელმაც ექსკლუზიური სარგებლობის უფლებით კუნძული იქირავა. ამ უკანასკნელისა და სხვა ცნობილი საკრუიზო კომპანიის გემები ხშირად უშვებენ ღუზას კუნძულის სიახლოვეს, ხმელეთზე კი ხალხი თანმხლებ მომცრო გემებს გადაჰყავს. სტუმრებისათვის შესაძლებელ საქმიანობებს შორისაა ცურვა, წყალქვეშ ცურვა, კაიკინგი, კატერზე გამობმული პარაშუტით ფრენა, დაივინგი, სკუტერით ტალღებზე სრიალი.
ლიტლ-სტირაპის კუნძული წარმოადგენს გრიტ-სტირაპის კუნძულის დანამატს, რომელიც თავის მხრივ კომპანია Norwegian Cruise Line-ის კუთვნილებაშია.
სქოლიო
კატეგორია:ბაჰამის კუნძულები კატეგორია:Royal Caribbean Cruises
უილიამ ტერნერი
ჯოზეფ მელორდ უილიამ ტერნერი (ინგლ. Joseph Mallord William Turner, დ. 1775 — გ. 1851) — ინგლისელი მხატვარი, რომანტიკული პეიზაჟის ოსტატი, რომლის სტილმა გარკვეული თვალსაზრისით საფუძველი ჩაუყარა იმპრესიონიზმს. სიცოცხლეში წინააღმდეგობრივ ფიგურად მიიჩნეოდა, თუმცა ამჟამად ითვლება, რომ მან პეიზაჟის მხატვრობა ისტორიული თემატიკის რანგს გაუთანასწორა. ტერნერი ბრიტანული აკვარელებით პეიზაჟის მხატვრობის ერთ-ერთ უდიდეს ოსტატად ითვლება. მას მეტსახელად "სინათლის მხატვარსაც" უწოდებდნენ.
რესურსები ინტერნეტში
კატეგორია:ინგლისელი მხატვრები კატეგორია:დაბადებული 1775 კატეგორია:გარდაცვლილი 1851
ჯო ჰორზი
ჯო ჰორზი (დ. 25 დეკემბერი, 1931, როჩესტერი, მინესოტის შტატი — გ. 10 იანვარი, 2011) — ამერიკელი, რომლის სრული სახელი და გვარია ჯოზეფ ნიკოლას ჰორზი, 1931 წელს დაიბადა როჩესტერში, მინესოტის შტატი. სკოლაში კარგად სწავლობდა, მერე კი უმაღლესი განათლება ნოტრ-დამის უნივერსიტეტსა და სტენფორდში მიიღო.
ჩვენი დროის მწერლებს შორის ერთ-ერთი გამოჩენილი დეტექტივია. იგი, რასაც წერს, არ არის მისი ფანტაზიის ნაყოფი, მან თვითონ გადაიტანა ყველაფერი, თავისი გმირების როლშიც ყოფილა რეალურ ცხოვრებაში და ამიტომაც აქვს მის ნაწარმოებებს რეალობის მეტი ელფერი.
ჰორზის მომავალი სამწერლო მოღვაწეობისთვის დიდი მნიშვნელობა ჰქონდა მის პრაქტიკულ დედექტიურ მოღვაწეობას. ჰორზი თორმეტი წელი მუშაობდა კერძო დეტექტივად ლოს-ანჯელესის ერთ-ერთ სააგენტოში. მოგვიანებით სწორედ ეს პრაქტიკა გამოიყენა. თავდაპირველად საკუთარი სიამოვნებისთვის წერდა და თავისი მდიდარი ცხოვრებისეული გამოცდილება ფურცელზე გადაჰქონდა.
1969 წელს გამოაქვეყნა პირველი დეტექტიური რომანი და იმავე წელს მიიღო ედგარ ალან პოს სახელობის ჯილდო. მას შემდეგ წერა აღარ შეუჩერებია. თავშესაქცევმა და მძაფრსიუჟეტიანმა დეტექტივებმა დიდი პოპულარობა მოუტანა და არა მარტო კრიტიკოსების, არამედ ჩვეულებრივი მკითხველის დიდი სიყვარული დაიმსახურა.
ლიტერატურა
კატეგორია:დეტექტიური ჟანრის მწერლები კატეგორია:დაბადებული      25 დეკემბერი კატეგორია:დაბადებული 1931 კატეგორია: გარდაცვლილი 10 იანვარი კატეგორია: გარდაცვლილი 2011 კატეგორია:ამერიკელი მწერლები კატეგორია:XX საუკუნის ამერიკელი რომანისტები კატეგორია:XXI საუკუნის ამერიკელი რომანისტები კატეგორია:ამერიკელი მამაკაცი რომანისტები კატეგორია:სტენფორდის უნივერსიტეტის კურსდამთავრებულები კატეგორია:ნოტრ-დამის უნივერსიტეტის კურსდამთავრებულები კატეგორია:მინესოტელი რომანისტები კატეგორია:კალიფორნიელი რომანისტები კატეგორია:XX საუკუნის ამერიკელი მამაკაცი მწერლები კატეგორია:XXI საუკუნის ამერიკელი მამაკაცი მწერლები
სორენტინის ნახევარკუნძული
მინი|250პქ|ნახევარკუნძულის მდებარეობა სორენტინის ან სორენტის ნახევარკუნძული — ნახევარკუნძული სამხრეთ იტალიაში, შეჭრილია ტირენიის ზღვაში და ერთმანეთისგან გამოყოფს ნეაპოლისა (ჩრდილოეთით) და სალერნოს (სამხრეთით) ყურეებს.
სახელი ეწოდა ქალაქ სორენტოსგან, რომელიც მის ჩრდილოეთ ნაპირზე მდებარეობს. მის სამხრეთით გაწოლილია ამალფის სანაპირო. ნახევარკუნძულის სამხრეთი წვერის გასწვრივ, ტირენიის ზღვაში მდებარეობს კუნძული კაპრი. მთლიანი რეგიონი პოპულარულ ტურისტულ დესტინაციას წარმოადგენს.
კორტოხი (მრავალმნიშვნელოვანი)
კორტოხი შეიძლება აღნიშნავდეს:
ნინა ვადია
ნინა ვადია (Nina Wadia; დ. 1968, 18 დეკემბერი, მუმბაი) — ბრიტანელი მსახიობი და კომიკოსი, ცნობილი ზაინაბ მასუდის როლით BBC-ის სერიალში EastEnders, ქალბატონი ჰუსეინი BBC-ის კომედიაში Still Open All Hours და მონაწილეობს BBC Two-ს სკეტჩ შოუში Goodness Gracious Me. გარდა ამისა, ვადია გამოჩნდა ჰინდიურენოვან რომანტიკულ კომედიაში Namaste London 2007 წელს. ის ასევე გამოჩნდა სერიალში Origin 2018 წელს.
ტელევიზია და ფილმი
ვადიამ პირველად გამოიჩინა თავი BBC-ის სკეტჩ-შოუში Goodness Gracious Me, თამაშობდა ისეთ პერსონაჟებს, როგორიც არის ქალბატონი "I can make it at home for nothing!" და "The Competitive Mothers". 2007 წელს ვადიას როლი შეასრულეს ზაინაბ მასუდის როლში BBC-ის "soap opera EastEnders". მისი ბოლო გამოჩენა ზაინაბის როლში EastEnders-ში იყო 2013 წლის 8 თებერვალს. მას ასევე ჰქონდა მცირე როლი EastEnders-ში 1994 წელს, თამაშობდა მედდას სახელად ვივი, რომელიც მკურნალობდა მიშელ ფაულერს, როდესაც იგი საავადმყოფოში გადაიყვანეს ჭრილობის გამო. ის ასევე გამოჩნდება ზაინაბის როლში 2010 წლის.
ვადიამ ასევე მიიღო სტუმრად მონაწილეობა სხვადასხვა ბრიტანულ კომედიებსა და დრამებში, როგორიცაა 2point4 Children, The Vicar of Dibley, Thin Ice Chambers, Holby City, Murder in Mind, Doctors და New Tricks. ის იყო რეგულარული წამყვანი ITV-ის აქტუალურ ჩათის შოუში, Loose Women (2005–2006). ვადია ასევე გამოჩნდა E4 თინეიჯერულ დრამაში Skins, ანვარის დედის როლის შემსრულებელი, და 2008 წლის მარტში იგი გამოჩნდა BBC Three დრამაში West 10 LDN. ვადიამ საქორწილო მიმწოდებლის როლი ითამაშა კომედიურ ფილმში Bend It Like Beckham.
მან შეასრულა როლი, როგორც დიასახლისი ფილმში I Can't Think Straight, რეჟისორი შამიმ სარიფი. ფილმი მოგვითხრობს ორ ქალზე დიდი ბრიტანეთის ინდოეთისა და პალესტინის მაღალი კლასის ემიგრანტთა თემებიდან, რომლებიც შეუყვარდებათ, ხოლო ვადია არის დიასახლისი, რომელიც აჯანყდება თავის მაღალჩინოსან პალესტინელ დამსაქმებელზე მცირე გზებით. მას ასევე ჰქონდა მცირე როლი ფილმში Code 46 (2003). მან ითამაშა BFI/BBC ფილმშიც, ფირდოუს კანგასთან ერთად 1997 წელს. ფილმი ირკვევს, ინდოეთში ვესტერნიზებულ უმცირესობას, რომლის წევრიც თავად ვადია. მან ასევე ითამაშა რიში კაპურთან ერთად, რომელიც თამაშობს მის ცოლს, ფილმი სახელწოდებით Namaste London. ის ახმოვანებს სათაურ როლს Ethelbert the Tiger-საბავშვო პროგრამაში. ნინას ასევე ჰქონდა როლი დოქტორ ჰუში, როგორც ექიმი, ეპიზოდში " fifteen minute ".
2013 წლის ივლისში ვადია გამოჩნდა All Star Mr & Mrs. 2013 წლის სექტემბერში იგი გამოჩნდა ITV-ის Big Star's Little Star-ში. 2013 წლის დეკემბრიდან ვადიამ ითამაშა ფილმში Still Open All Hours როგორც ქალბატონი ჰუსეინი. 2015 წლის იანვარში გამოცხადდა, რომ ვადიას ექნებოდა სტუმრის როლი ჰოლბი სიტიში, როგორც დამკვიდრებული ნეიროქირურგი ანაბელ კუპერი. როლი ჰქონდა ხუთ ეპიზოდში. 2019 წელს, კასტინგის ბოლო წუთს "More of a Cameo"-ში, როგორც ვადიამ თქვა, მან ითამაშა "Zulla"-ს მცირე ნაწილი. ალადინი რეჟისორი გაი რიჩი. 2020 წელს იგი გამოჩნდა ანა მასანის როლში BBC-ის პოპულარული დრამატული სერიალის, სიკვდილი სამოთხეში, მეცხრე სეზონში. ასევე 2020 წელს, მან მიიღო მცირე მონაწილეობა თხუთმეტწუთიან დრამაში Isolation Stories შერიდან სმიტთან ერთად, რომელიც გადაიღეს ვებკამერით გაერთიანებულ სამეფოში COVID-19 პანდემიის გამო.
2021 წლის სექტემბრიდან ვადია იყო კონკურსანტი Strictly Come Dancing-ის მეცხრამეტე სერიისთვის, პროფესიონალ მოცეკვავე ნილ ჯონსთან ერთად. წყვილი პირველი იყო, ვინც გამოეთიშა მეორე კვირას.